OpenLLM-France/wikimedia huggingface dataset:
# Torres de la Alameda

Torres de la Alameda Madrilgo Erkidegoko udalerria da, Corredor del Henares eskualdean dagoena.
2009ko urtarrilaren 1eko erroldaren arabera 7.776 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1751912
* Multimedia: Torres de la Alameda / Q1751912
# Bolbitius variicolor

Bolbitius variicolor Bolbitiaceae familiako onddo espezie bat da.
Sinonimoak: Bolbitius rivulosus, Pluteolus glutinosus, Pluteolus parvulus, Mycena variicolor, Bolbitius vitellinus var. variicolor.

## Deskribapena

Kapela: 2 eta 4 cm bitarteko diametrokoa, arrauzkaratik konikora, ganbil zabaldura, hasieran ertza oinera estutua, gero altxatua titi handi baten inguruan, bi herenetan ildaskatua, geruza fuligineo oliba antzekoa, likatsua, banangarria, ertzean argiagoa, titira ilunagoa; zuntz erradialek azpiko haragi horixka ikusten uzten dute.
Orriak: Borobildu-itsatsiak, edo erantsiak, azkenean libreak, horitik fuliginosoetara, eta askotan finbriatu fin batekin.
Hanka: 4 eta 5 cm bitarteko garaietakoa eta 0,3 eta 0,8 cm bitarteko diametrokoa, zilindrikoa, goialdean elkartua, hori-sufre kolorekoa, edo okre antzekoa, zurbilagoa eta azkenik arrexka helduaroan, ezkatatsu flokosoa.
Haragia: Horixka.
Etimologia: Variicolor epitetoa kolore askotarikoa delako du.

## Jangarritasuna

Susmagarria.

### Nahasketa arriskua

Ameriketan bakarrik hazten dela uste zen, baina Italian ere aurkitu da.

## Sasoia eta lekua

Ongarritutako lurretan, bide eta bidexketan zehar.

### Banaketa eremua

Kanada, Ameriketako Estatu Batuak, Europa, Japonia, Australia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 95 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Bolbitius variicolor: GBIF—the Global Biodiversity Information Facility.

## Kanpo estekak

* Datuak: Q51799837
# Bolbizio hori

Bolbizio horia (Bolbitius vitellinus) Bolbitiaceae familiako onddo espezie bat da. Ez da erabiltzen sukaldean, haragi urtsua eta urria duelako.
Sinonimoa: Bolbitius titubans.

## Deskribapena

Kapela: 1 eta 5 cm bitarteko diametrokoa. Likatsua, hori-sufre kolore bizikoa, hori-arrautza gorringo kolorekoa, ertzean zurbilagoa; arrautzaren edo ezkurraren formakoa, gero kanpai itxurakoa, azkenean zabaldu egiten da. Mintzezko ertza eta gogor ildaskatua.
Orriak: Libreak, estu, hasieran zurixkak, gero okre kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: 5 eta 10 cm bitarteko altuerakoa eta 2 eta 5 mm-ko diametrokoa, zurixka edo horixka, irintsua, mehea eta hauskorra.
Haragia: Oso mehea, hauskorra, usain eta zapore nabarmenik gabea.
Etimologia: Bolbitius terminoa latinetik dator, idi-simaurraren, esan nahi duen "Bolbitius" hitzetik. Bere hazkuntza-giroa dela eta. Vitellinus epitetoa ere latinetik dator, arrautza-gorringoa esan nahi duen "vitellus" hitzetik. Bere koloreagatik.

## Jangarritasuna

Sukaldaritzarako baliorik gabea.

### Nahasketa arriskua

Zaila da antzeko beste espezie batekin nahastea.

## Sasoia eta lekua

Udaberrian eta udazkenean. Ondo ongarritutako belarretan edo gorozki degradatuetan.

### Banaketa eremua

Amerika osoa, Europa, Errusia, Japonia, Ozeania, Hegoafrika, Kenya.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 392 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 97 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 496 or. ISBN 84-87997-86-4..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 338 or. ISBN 978-84-617-0196-4..
* ↑ Bolbitius vitellinus: GBIF—the Global Biodiversity Information Facility.

## Kanpo estekak

* Datuak: Q4938994
# Tretiakov Galeria

Tretiakov Estatu Galeria (errusieraz Государственная Третьяковская галерея, Gosudárstvennaya Tret'yakóvskaya galereya) Errusiako hiriburu den Moskun dagoen arte galeria bat da, munduan dagoen arte eder errusiarren gordailurik garrantzitsuenatzat hartua dena.

## Historia

1856an fundatu zuen Pavel Mikhailovitx Tretiakov merkatari moskutarrak (1832-1898), bere garaikideak ziren artista errusiarren zenbait lan erosi zituena bilduma artistiko bat osatzeko asmoarekin, azkenean arte nazionaleko museo honetan garatu zena. 1892an Tretiakov jada ospetsua zen bere bilduma errusiar nazioari aurkeztu zion.

## Museoaren arkitektura

Bere barnean galeria duen eraikinaren fatxada Viktor Vasnetsov margolariak diseinatu zuen, errusiar maitagarri ipuin baten ohiko estiloan. 1902 eta 1904 bitartean eraiki zen Moskuko Kremlinaren hegoaldean. XX. mendean zehar, galeria ondoko zenbait eraikinetara hedatu zen, Jamovnikiko San Nikolasen Eliza barne. Eraikin berri bat, Krymsky Valen dagoena, errusiar arte modernoa iragartzeko erabiltzen da.

## Bilduma

Bilduma 130.000 arte lan baino gehiagoz osatua dago, Andrei Rublioven Vladimirreko Andre Maria Birjina eta Hirutasunatik hasi eta Vasili Kandinskiren VII. Konposizioa eta Kazimir Malevitxen Karratu Beltza laneraino. 1977an galeriak George Costakisen bildumaren zati oso esanguratsu bat zuen. Gainera, bilduma honetan, Ivan Aivazovski, Ilia Repin, Marc Chagall, Ivan Xixkin, Dmitri Levitski, Mikhail Nesterov, Valentin Serov, Vasili Polenov, Andrei Kolkutin eta Ivan Argunoven garrantzi handiko lanak ere badaude.

## Kanpo estekak

* (Errusieraz)Tretiakov Galeriaren Webgune ofiziala.
* Datuak: Q183334
* Multimedia: State Tretyakov Gallery / Q183334
# Georges Ibrahim Abdallah

Georges Ibrahim Abdallah (arabieraz: جورج إبراهيم عبدالله‎; Kobaiat, Libano, 1951eko apirilaren 2a -) Libanoko militante komunista bat da, kristau maronita jatorriz. Europan arrazoi politikoengatik espetxean denbora gehien daraman presoa da eta, mundu osoan, Palestina-Israel gatazkarekin lotutako arrazoiengatik preso denbora gehien daraman gizona. 2024an 40 urte bete ditu kartzelan.

## Biografia

Libano iparraldeko errefuxiatuen eremu batean jaioa, Palestinaren Askapenerako Herri Frontean (FPLP) militatzen hasi zen eta 1978an Libanoko Frakzio Armatu Iraultzaileen (FARL) sorreran parte hartu zuen Ibrahim Abdallahk. 1984ko urriaren 25ean atxilotu zuten Lyonen (Frantzia), hasiera batean dokumentazio faltsua zeramala aitzakia hartuta. Gero, ordea, Parisen Mossadeko agente bat eta militar estatubatuar bat hiltzea leporatu, eta epaiketan bizi arteko zigorra ezarri, Estatu Batuek eta Israelek Frantziako Gobernuari egindako presioaren ondorioz. Behin lehenbiziko 15 urteak beteta, 1999az geroztik Abdallahk eskubidea du baldintzapeko askatasuna eskatzeko, eta libre egon liteke, beraz, baina hainbat aldiz ukatu diote aitzakiak jarriz, gehienbat damutu ez izana.

### Askatzearen aldeko kanpainak

Ibrahim Abdallah Lannemezango espetxean dago preso. Bera askatzeko kanpaina bat baino gehiago egin dira, giza eskubideen aldeko hainbat elkartek deituta, Europan, Libanon nahiz Palestinan. 2014an, 30 urte preso bete zituenean, hamalau hautetsik —diputatu, senatari, alkate eta lurralde kontseilariak— gutun bat igorri zioten Frantziako presidente François Hollanderi, eskatuz presoa libre utz zezala eta Libanora itzultzen utz ziezaiola. 2024ko urrian, askatzeko hamaikagarren eskaera plazaratu dela, ezkerreko zenbait erakunde, Palestinaren aldeko taldeak eta giza eskubideen defentsarako elkarteak antolatu dira Abdallahri elkartasuna adierazteko. Hautetsi, artista, idazle, irakasle eta jurista talde batek presoaren heriotza zigor "zuria" salatu dute manifestu batean, bizi arteko zigorrak presoak pixkanaka hiltzea dakarrela esanez.

## Erreferentziak

* ↑ (Ingelesez) Qui est Georges Abdallah ? – Fedayin. (Noiz kontsultatua: 2024-10-14).
* ↑ (Katalanez) «Qui tem Georges Ibrahim Abdal·lah? - Mail Obert - VilaWeb» VilaWeb.cat (Noiz kontsultatua: 2024-10-14).
* ↑ (Katalanez) «Concediran per fi la llibertat a Georges Abdal·là, després de quaranta anys de presó?» VilaWeb (Noiz kontsultatua: 2024-10-14).
* 1 2 «Georges Ibrahim Abdallahek bihar beteko ditu 30 urte preso», Berria, 2014-10-24
* ↑ (Frantsesez) «Refusons la peine de mort lente infligée à Georges Ibrahim Abdallah - L'Humanité» https://www.humanite.fr 2024-06-13 (Noiz kontsultatua: 2024-10-14).

## Kanpo estekak

* BERRIAk 2014ko ekainean argitaratutako presoari eginiko elkarrizketa
* Fedayin, Georges Abdallahren borroka (dokumentala)
* Elkarrizketa Abdallahren abokatuarekin, ARGIA aldizkarian (2024-10-16)
* Datuak: Q3102918
* Multimedia: Georges Ibrahim Abdallah / Q3102918
# Universidad (Malagako metroa)

Universidad Malagako metroaren geltokia da, Malaga udalerrian kokatuta dagoena.

## Zerbitzuak

> Geltokia :
| Ciudad de la Justicia → Atarazanas $^{(en)}$ | Clínico → Andalucía Tech |

## Erreferentziak

* ↑ «Lineak eta mapak» www.metromalaga.es (Noiz kontsultatua: 2021-01-07).

## Ikus, gainera

* Malagako metroa
* 1. linea (Malagako metroa)

## Kanpo estekak

* Malagako metroaren webgunea
* Datuak: Q5847381
# Sørvágsvatn

Sørvágsvatn edo Leitisvatn Faroe uhartediko Vágar eskualdeko aintzirarik handiena da. Sørvágur eta Miðvágur herrien artean kokatzen da eta bakoitzak bere izena ematen dio.
32 metroko altueran kokatzen den 6 kilometroko aintzira luzea da. Itsasorako hustubidea 30 metroko Bøsdalafossur urjauzia da.
Hainbat jarduera turistiko ditu, txalupan ibiltzean, trekkinga eta arrantza batez ere. Arrain espezieen artean bereziki aipagarriak dira amuarraina eta arrain hiruarantza.

## Kanpo estekak

* Datuak: Q932408
* Multimedia: Sørvágsvatn / Q932408
# Valle Gran Rey

Valle Gran Rey Gomera uhartean eta Santa Cruz Tenerifeko probintzian kokatzen den udalerri kanariarra da.

## Kanpo estekak

* (Gaztelaniaz) Valle Gran Reyko Udalaren webgunea
* Datuak: Q584446
* Multimedia: Valle Gran Rey / Q584446
# Odol kuota

Odol kuotaren legeak edo indiar odolaren legeak, ingelesez: Blood quantum laws edo ingelesez: Indian blood laws, AEBetan pertsona batek duen amerindiar arbasoen edo leinuaren frakzioa definitzeko sortutako legeak nahiz izendapena dira.
Historikoki kontzeptu hau AEBetan norbait amerindiar tribu edo talde etniko baten buru aukeratua izateko erabilia izan da. Odol kuota orokorrean frakzio baten bidez adierazia da, adibidez, "Txeroki odol 1/4a", honek pertsona horren arbasoen 1/4a Txeroki Nazioaren kide zirela adieraziko luke.
# Muhammad ibn Lubb

    Ez nahasi Muhammad ibn Lubb ibn Muhammad bere ilobarekin.
Muhammad ibn Lubb ibn Musa al-Qasaw ibn Musa ibn Furtun ibn Qasi (844 – Zaragoza, 898) Zaragozako wali musulmana izan zen.

## Biografia

Lubb bere aitak bitartekotza egin zuen Musa ibn Musa bere aitona eta Muhammad emirra berriro adiskideak izan zitezen. Horri ezker, 859an Lubb Toledoko wali izendatu zioten. Kargua hartu eta berehala, Clavijon musulmanek porrot handia izan zutenez, Lubbek Ordoño I.a Asturiasko erregearen alde egin zuen: Ituna 866an Asturiasko erregea hil eta Alfontso III.a bere oinordekoarekin jarraitu zuen.
871n Banu Qasitarrek bere gotorlekuetatik altxatu ziren Kordobako emirraren aurka. Kordoban berehala antolatu zen razzia bat Muhammad emir berak zuzenduta eta Banu Tujibien laguntza zuena baskoi muladiak menperatzeko.
Emirrak lehendabizikoz Toledon sartu eta gero Zaragozan. Orduan gaztea zen Muhammad ibn Lubbek hiria utzi zuen Huescan aurpegia emateko. 875ean Lubb ibn Musa oreinak ehizatzen hil zenean, Muhammadek leinuaren buruzagi nagusi bilakatu zen. Emirerriaren barneko tirabirak aprobetxatuz hurrengo urteetan muladiak bere aitonaren lurrak berreskuratu zituen, baita Toledo ere, Lope bere semearen eskuetan geratu zena.
882an, emirraren agindupean, Muhammadek Ismail ibn Musa bere osaba preso hartu zuen, baina Ismail laster egon zen aske berriro. Egoera aprobetxatuz, bere familiaren aurka oldartu eta Zaragoza, Valtierra, Tutera eta Deioko Donezteberaino handitu zituen bere jabetzak. Iruindarren eremuetan sartu eta Gartzea Enekoitz erregearen aurka borrokatu zen. 882. urtean, Oibarko gaztelua suntsitu egin zuen, eta gaur egun gotorlekutik ezer ez da geratzen, gaztelua zegoen lekuari "inguraketa" deritzo.

## Familia eta seme-alabak

Muhammad ibn Lubbek aita Lubb ibn Musa Banu Qasitar buruzagia eta ama Ajab al-Balatiyya izan zituen. Emakume ezezagun bat edo gehiagorekin, gutxienez, zazpi seme izan zituen:
* Lubb ibn Muhammad
* Muhammad ibn Muhammad
* Musa ibn Muhammad
* Jusuf ibn Muhammad
* Abd Allah ibn Muhammad
* Junus ibn Muhammad
* Mutarrif ibn Muhammad
Zuhaitz genealogikoa :
Urraka Tuterakoa
Abd Allah ibn Muhammad
Musa ibn Musa
Muhammad ibn Abd Allah
Lubb ibn Musa
Muhammad ibn Lubb
Assona Enekoitz
Furtun ibn Lubb
Lubb ibn Muhammad
Muhammad ibn Lubb :

## Erreferentziak

* ↑ Cañada Juste, Alberto. (1980). Los Banu Qasi (714-924). 41 Vianako Printze Erakundea, 5-96 or..
* ↑ Mestre i Campi, Jesús (zuzendaria). (1998). Isma'il ibn Musà. in: Diccionari d'Història de Catalunya. Edicions 62, 575 or. ISBN 84-297-3521-6..
* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 13 or..
* ↑ (Ingelesez) Banu Qasien genealogia

## Kanpo estekak

* Datuak: Q10985413
# Kuraudo

Hodei (japonieraz: クラウド, Kuraudo) 2024ko Kiyoshi Kurosawa japoniar zinema zuzendariaren thriller psikologikoa da.

## Sinopsia

Oharra: Atal honek istorio osoa edo amaiera argitzen du.
Yoshii online birsalmentaren bidez dirua irabazten duen gizon bat da. Bere bizitza arriskuan jarriko duten gertakari arraroak gertatzen hasiko dira inguruan.

## Aktoreak

* Masaki Suda: Ryōsuke Yoshii
* Kotone Furukawa: Akiko
* Daiken Okudaira: Sano
* Amane Okayama: Miyake
* Yoshiyoshi Arakawa: Takimoto
* Masataka Kubota: Muraoka
* Yutaka Matsushige

## Erreferentziak

* ↑ «Izua lau pareta artean» Berria 2024-11-20 CC BY-SA 4.0 lizentziapean.
# Vörösmarty tér

Vörösmarty tér edo Vörösmarty plaza, Hungariako Budapest hiriburuan dagoen plaza bat da, Váci utca kalearen iparraldean.
Mihály Vörösmarty hungariar poeta eta antzerkigilearen omenezko izena darama.

## Iruditegia

* Mihály Vörösmartyren monumentua.
* Gabonetako feria.
* Café Gerbeaud.
* Datuak: Q570848
* Multimedia: Vörösmarty tér (Budapest) / Q570848
# Prefiro condenarme

Prefiro condenarme 2024ko Margarita Ledo Andión galiziar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
1972an Ferrolgo itsaski biltzaile baten aurka adulterioagatik egindako epaiketa batean du abiapuntua filmak. Santiago de Compostelako Eliz Auzitegiak, eskumen zibilak dituenak, absolbitu egingo du Sagrario Ribela Fra, pronostiko guztien aurka; 33 urte ditu. Indarkeria, tratu txarrak, eskubide falta eta giro sozial zapaltzaileaz gainera, beste hauek ere jorratuko ditu filmak: maitatu nahia eta eta maitatua izan nahia.

## Erreferentziak

* ↑ «Izua lau pareta artean» Berria 2024-11-20 CC BY-SA 4.0 lizentziapean.
# Meru (filma)

    Artikulu hau mendiko dokumentalari buruzkoa da; beste esanahietarako, ikus «Meru (argipena)».
Meru 2015eko dokumentala da, eta Indiako Himalaiko Meru tontorrerako ibilbide zehatz bateko lehen igoera kontatzen du (Shark's Fin esaten zaiona, Marrazo hegala). Jimmy Chin eta Elizabeth Chai Vasarhelyi bikote ezkonduak zuzendu zuen Sundanceko 2015eko Zinemaldian ikusleen saria jaso zuen dokumental onenari.

## Argumentua

* Oharra: Atal honek istorio osoa edo amaiera argitzen du.
Eliteko hiru eskalatzailek (Conrad Anker, Renan Ozturk eta Jimmy Chin bera, zuzendarietako bat) beren obsesioekin eta galera-sentimenduekin borrokan jardungo dute Meru mendira igotzeko ahaleginean, horixe baita Himalaiako pareta handiak eskalatzeko jokoan helburu preziatuenetako bat.

## Erreferentziak

* ↑ A Filmmaker's Epic Journey to the Peak of Meru. .
* ↑ «Donostia Zinemaldia» sansebastianfestival (Noiz kontsultatua: 2021-09-17).

## Kanpo estekak

* Datuak: Q20856973
# Screaming Queens: The Riot at Compton’s Cafeteria

Screaming Queens: The Riot at Compton’s Cafeteria 2005. urteko film dokumental estatubatuarra da Susan Strykerrek eta Victor Silvermanek zuzendua.

## Argumentua

Filmak dokumentatzen du 1966ko udako San Frantziskoko gertaera bat, queer erresistentzia eta protestaren kasu bat, Compton’s Cafeteriako matxinada, Stonewalleko gertakari entzutetsuagoak baino hiru urte lehenago gertatua,
Compton's zen nagusiki prostituzioan aritzen ziren emakume transgeneroek erabiltzen zutena. Haietako bat atxilotzera joan zen poliziari aurre egin zion emakume haietako batek, aurpegira kafe beroa jaurtita, eta istiluak hasi ziren, zeinean inguruko komunitatea inplikatu zen, poliziaren eta diskriminazioaren kontra protestan.

## Ekoizpena

Dokumentalean lekukotasuna ematen dutenen artean daude: Susan Stryker, Aleshia Brevard, Tamara Ching, Felicia Elizondo, Amanda St. Jaymes, Suzan Cooke eta Ed Hansen.
2006ko Northern California Emmy Awards sarietan historia/kultura alorreko ikus-entzunezko onenaren saria jaso zuen filmak.

## Erreferentziak

* ↑ (Ingelesez) «The Screaming Queens: The Riot at Compton's Cafeteria» Tenderloin Museum 2017-08-16 (Noiz kontsultatua: 2024-05-20).
* ↑ (Ingelesez) «Screaming Queens: The Riot at Compton's Cafeteria (2005)» MRQE (Noiz kontsultatua: 2024-05-20).
* ↑ (Ingelesez) «Screaming Queens: The Riot at Compton's Cafeteria | ITVS» itvs.org (Noiz kontsultatua: 2024-05-20).

## Kanpo estekak

* Datuak: Q106451525
# The Culture High

The Culture High 2014an estreinaturiko dokumental generoko film luzea da, Brett Harveyk zuzendurikoa. Ameriketako Estatu Batuetan gaur egun indarrean dagoen marihuanaren debekuari eta honek ekarri duen drogen gerrari buruzkoa da. Hau 2007an eginiko The Union: The Business Behind Getting High film dokumentalaren segida da.
2014ko Cinéfest Sudbury International Film Festibalean estreinatu zen.
The Culture High dokumental luze onenaren saria, serie edo programetako zinematografia onenaren saria eta argazkien edizio onenaren saria programa edo serie dokumentalean jaso zituen 2015eko Leo Sarietan eta eta dokumental onenaren saria Varsoviako Zinemaldian.

## Erreferentziak

* ↑ "The Culture High (2014): Release Info". IMDbko datu basea. (Ingelesez)
* ↑ "Sudbury's Cinefest begins to unveil lineup". The Sudbury Star webgunea. (Ingelesez)
* ↑ "2015 Leo Awards Nominees by Program". LeoAwards.com webgunea. (Ingelesez)
* ↑ "Documentary Competition at 30th WFF". Varsoviako Zinemaldiaren web orri ofiziala (Ingelesez)

## Kanpo estekak

* Web orri ofiziala
* Datuak: Q20894821
# They Shall Not Grow Old

They Shall Not Grow Old (euskaraz: «Inoiz Ez Dira Zahartuko») 2019ko Peter Jackson zeelandaberritarrak zuzendutako gerra film dokumental bat da. Lehen Mundu Gerrako benetako irudiak erabiliz egin zen, horretarako Gerra Museo Inperialeko artxiboak erabiliz.

## Kanpo estekak

* Datuak: Q57414487
# This Is Cinerama

This Is Cinerama 1952ko Merian C. Cooper estatubatuar zinema zuzendarien dokumental filma da. Cinemara sistemak eskaintzen zituen aukeren erakusketa izan zen, New Yorkeko Broadway Theatren 1952ko irailaren 30ean estrainatua.

## Sinopsia

Oharra: Atal honek istorio osoa edo amaiera argitzen du.
Filmak errusiar mendian eginiko bidaia bat erakutsiko digu, baita Aida operaren zenbait zati, Niagarako ur-jauziak, Veneziako kanalak, zezen-korrida bat Espainian, Floridako nekosten basoa eta B-25 hegazkin baten muturretik ikus daitekeen paisaia ere.

## Erreferentziak

* ↑ www.sansebastianfestival.com

## Kanpo estekak

* Datuak: Q2419392
* Multimedia: This Is Cinerama / Q2419392
# Mount St. Elias (filma)

Mount St. Elias Gerald Salminak zuzendutako film dokumentala da, 2007an Axel Naglich, Jon Johnston eta Peter Ressmann bertan egindako abenturazko espedizioa azaltzen duena. 2009ko azaroaren 26an estreinatu zuten.

## Sinopsia

* Oharra: Atal honek istorio osoa edo amaiera argitzen du.
Mendia erronkatzat duten gizonei buruzko pelikula da hau. Euren pasioa muturreraino eraman nahi duten gizonak dira, baina guztiaren gainetik, bizirik iraun nahi dutenak. Fikzio zertzelada batzuk dituen dokumental hau erreferente bihurtu da muturreko kirolei buruzko produkzioen artean.

## Erreferentziak

* ↑ www.imdb.com
* ↑ Zineuskadi. Mount St. Elias. .

## Kanpo estekak

* Datuak: Q1716830
# Isabelle Anguelovski

Isabelle Anguelovski (Reims, Frantzia, 1978) frantziar ekologo politikoa da, ingurumen eta hiri plangintzan aditua.

## Biografia

Massachusettseko Institutu Teknologikoan (MIT) hirigintza-doktoretza eskuratu zuen, eta goi-mailako ikasketak egin zituen Harvard, Sorbona eta Sciences Po unibertsitateetan. Garapenerako Nazioarteko Gobernuz Kanpoko hainbat Erakunderentzat lan egin du, eta Ekologia Politikoaren Sarearen (POLLEN) sortzailea da.
2011tik Bartzelonan bizi da, eta Kataluniako Generalitateko Ikerketa eta Ikasketa Aurreratuen Erakunde Katalaneko (ICREA) ikertzailea da. Horrez gain, Barcelona Lab for Urban Environmental Justice and Sustainability (BCNUEJ) erakundeko zuzendaria ere bada. Ingurumen-gaien inguruko ikerketa-talde aitzindaria da Bartzelonako Unibertsitate Autonomoan. Ikerketa Medikoetako Itsas Ospitaleko Institutuan (IMIM) ikertzaile elkartua ere bada.
Haren ikerketak hiri-plangintzaren, gizarte-desberdintasunaren eta garapenari buruzko ikerketen arteko bidegurutzean kokatzen dira, eta handik hiri osasungarriagoak, sozioekonomikoki bidezkoagoak eta ekologikoki jasangarriagoak eraikitzeko moduak aztertzen ditu. Bere landa-lanean, Europako, Amerikako, Hegoafrikako eta Asia hego-ekialdeko hainbat hiritako bazterreko auzoetako dinamikak aztertu ditu. 2016an 1,5 milioi euro jaso zituen Europako Batasuneko Ikerketa Kontseilutik, hiri handietako hirigintza hobekuntzek bertako biztanleei nola mesede egiten dieten aztertzeko.

## Lanak

* Neighborhood as Refuge: Community Reconstruction, Place-Remaking, and Environmental Justice in the City (MIT Press, 2014)
* Addressing the Land Claims of Indigenous Peoples (MIT, 2008), egilekidea.

## Sariak eta aintzatespenak

2013an Kataluniako Generalitatearen Talentu Gaztearen Ikerketa Sari Nazionala jaso zuen

## Erreferentziak

* 1 2 3 «Isabelle Anguelovski: “Inversores poderosos se han apropiado de la agenda ecológica”» Barcelona Metrópolis (Barcelona) s/f.
* 1 2 3 Domínguez, Nuño. (10 de noviembre de 2019). «"Las nuevas zonas verdes de nuestras ciudades acaban beneficiando solo a los más ricos"» El País.
* 1 2 3 4 5 6 Isabelle Anguelovski. 27 de marzo de 2019.

## Kanpo estekak

* Can we address the urban green diviction? - TEDxGasteiz, 2022ko maiatzaren 7a.
* Datuak: Q58050135